
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 183 

13 Σεπτεμβρίου 1999 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 214 

Μελέτες και Έργα Βιομηχανικών και Επιχειρηματικών 
Περιοχών (ΒΕΠΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 2545/97 (ΦΕΚ 254/Α/97) «Βιομη¬ 
χανικές και Επιχειρηματικές Περιοχές» και ειδικότερα της 
παραγράφου 4 του άρθρου 8. 

2. Το Π. Δ/γμα 27/29.1.96 «Συγχώνευση των Υπουργεί¬ 
ων Τουρισμού, Βιομηχανίας, Ενέργειας και Τεχνολογίας, 
και Εμπορίου στο Υπουργείο Ανάπτυξης» (ΦΕΚ 19/Α/96). 

3. Την με αριθμό Δ17α/03/99/Φ2.2.1/1996 απόφαση του 
Πρωθυπουργού και του Υπουργού ΠΕΧΩΔΕ σχετικά με 
την ανάθεση αρμοδιοτήτων στους Υφυπουργούς ΠΕΧΩ¬ 
ΔΕ Χρίστο Βερελή και Θεόδωρο* Κολιοπάνο (ΦΕΚ 
1006/Β/96). 

4. Την με αριθμό 3574/5.7.99 (ΦΕΚ 1373/Β/99) κοινή 
απόφαση του Πρωθυπουργού και του Υπουργού Ανάπτυ¬ 
ξης σχετικά με την ανάθεση αρμοδιοτήτων στον Υφυ¬ 
πουργό Ανάπτυξης Γ ιάννη Ζαφειρόπουλο. 

5. Τις διατάξεις του άρθρου 27 του Ν. 2081/1992 (ΦΕΚ 
154/Α/1992). 

6. Το γεγονός ότι το παρόν Π. Δ/γμα δεν προκαλεί δα¬ 
πάνη σε βάρος του Κρατικού Προϋπολογισμού. 

7. Την με αρ. 228/99 γνωμοδότηση του Συμβουλίου της 
Επικράτειας, με πρόταση των Υφυπουργών Ανάπτυξης 
και Περιβάλλοντος Χωροταξίας και Δημοσίων Έργων, 
αποφασίζουμε: 

ΚΕΦΑΛΑΙΟ Α' 

Ειδικές Έννοιες και Ορισμοί 
Άρθρο 1: 

Ορισμοί - Συντμήσεις Όρων 

Για τον σκοπό και την εφαρμογή του παρόντος Προε¬ 
δρικού Διατάγματος οι ακόλουθοι όροι έχουν το παρακά¬ 
τω περιεχόμενο: 

α. «Υποδομές Βιομηχανικών και Επιχειρηματικών Πε¬ 
ριοχών (ΒΕΠΕ)» είναι το σύνολο των Μελετών, Έργων 
Εγκρίσεων και Αδειών οι οποίες απαιτείται να εκτελε- 
στούν προκειμένου να καθορισθεί, οργανωθεί και ανα¬ 
πτυχθεί μία ΒΕΠΕ, σύμφωνα με το περιεχόμενο και τους 


όρους της αντίστοιχης εγκριτικής Απόφασης του Άρθρου 
5παράγραφος Ι.του Ν. 2545/1997. 

β. «Επένδυση» είναι το σύνολο των δραστηριοτήτων και 
υποχρεώσεων που αναλαμβάνει ο Φορέας ΒΕΠΕ προκει¬ 
μένου να ολοκληρώσει την ΒΕΠΕ σύμφωνα με το περιε¬ 
χόμενο και τους όρους της αντίστοιχης εγκριτικής από¬ 
φασης του άρθρου 5 παρ. 1 του Ν. 2545/1997. 

γ. «Επιβλέπουσα Αρχή» είναι η «Διεύθυνση Δημοσίων 
Έργων» της Περιφέρειας στην οποία υπάγεται η ΒΕΠΕ, η 
οποία επιβλέπει την πραγματοποίηση των Υποδομών ΒΕ¬ 
ΠΕ σύμφωνα με τις αρμοδιότητες και τους όρους που 
προβλέπονται στο παρόν. 

δ. «Μελέτες ΒΕΠΕ» είναι το σύνολο των μελετών πολε¬ 
οδόμησης, δικτύων υποδομής, συναφών κτιριακών έρ¬ 
γων, πόσης φύσεως εγκαταστάσεων, που καλύπτουν τις 
ανάγκες των ΒΕΠΕ και γενικά των κάθε φύσης μελετών 
και επιστημονικών υπηρεσιών μηχανικού ή άλλων, τις 
οποίες είναι απαραίτητο να εξασφαλίσει ο Φορέας ΒΕΠΕ. 
Οι μελέτες συντάσσονται δυνάμει σύμβασης εκπόνησης 
μελέτης με Μελετητή, σύμφωνα με τα οριζόμενα στο πα¬ 
ρόν, η οποία καλείται «Σύμβαση Μελέτης ΒΕΠΕ». 

ε. «Έργα ΒΕΠΕ» είναι το σύνολο των απαιτουμένων έρ¬ 
γων υποδομής και συναφών κτιριακών έργων, των πάσης 
φύσεως εγκαταστάσεων, συμπεριλαμβανομένου του γε¬ 
νικού και ειδικού εξοπλισμού τους, προκειμένου αυτά να 
καταστούν λειτουργικά, σύμφωνα με το περιεχόμενο και 
τους όρους της αντίστοιχης εγκριτικής Απόφασης του 
Άρθρου 5 παράγραφος 1. του Ν. 2545/1997. Κάθε Έργο 
ΒΕΠΕ εκτελείται με σύμβαση έργου, που συνάπτεται με¬ 
ταξύ του Φορέα ΒΕΠΕ και ενός Κατασκευαστή, η οποία 
και καλείται «Σύμβαση Έργου ΒΕΠΕ». 

στ. «Τεχνική Υπηρεσία του Φορέα ΒΕΠΕ» ή «Τ.Υ.Φ.Β.» εί¬ 
ναι το αρμόδιο Όργανο, με εμπειρία στη διοίκηση και 
έλεγχο μελετών και έργων, το οποίο εγκαθιστά ο Φορέας 
ΒΕΠΕ προκειμένου να παρακολουθήσει, να ελέγξει και 
γενικά να διοικήσει την πραγματοποίηση των Υποδομών 
ΒΕΠΕ, σύμφωνα με τις προδιαγραφές περί Διοίκησης 
Έργου των Ν.716/77 και 1418/84 και των Π.Δ. 194/79 και 
609/85 αντίστοιχα. Ο Φορέας ΒΕΠΕ έχει το δικαίωμα να 
αναθέσει τις αρμοδιότητες της Τ.Υ.Φ.Β. είτε σε τεχνική 
του υπηρεσία, εφ’ όσον διαθέτει, είτε σε άλλο κατάλληλο 
τεχνικό γραφείο. 

ζ. «Ελάχιστες Απαιτήσεις ΒΕΠΕ» ή «Ε.Α. ΒΕΠΕ» είναι τα 
τεχνικά, λειτουργικά, ποιοτικά και ποσοτικά χαρακτηρι- 

σακά των Υποδομών ΒΕΠΕ, τα οποία αποτελούν το ελά 
χιστο επίπεδο επάρκειας των Υποδομών ΒΕΠΕ και τα 
οποία προβλέπονται ως υποχρεώσεις του Φορέα ΒΕΠΕ 
στο Ν. 2545/97 και στην εγκριτική απόφαση του άρθρου 5 
του νόμου αυτού, καθώς και στις λοιπές εφαρμοστέες 
διατάξεις της κείμενης νομοθεσίας. 

η. «Ελάχιστες Απαιτήσεις Μελέτης ΒΕΠΕ» ή «Ε.Α.. Με¬ 
λέτης ΒΕΠΕ» είναι τα τεχνικά, λειτουργικά, ποιοτικά και 
ποσοτικά χαρακτηριστικά μίας Μελέτης ΒΕΠΕ, τα οποία 
αποτελούν το ελάχιστο επίπεδο επάρκειάς της. Οι απαι¬ 
τήσεις αυτές απορρέουν από τους κανόνες της επιστή¬ 
μης, τις εφαρμοστέες περί προδιαγραφών μελετών δια¬ 
τάξεις και κανονισμούς, τις Ε.Α. Β.Ε.Π.Ε. πρέπει δε να πε¬ 
ριλαμβάνονται στη Σύμβαση Μελέτης Β.Ε.Π.Ε. 

θ. «Ελάχιστες Απαιτήσεις Έργου ΒΕΠΕ» ή «Ε.Α. Έργου 
ΒΕΠΕ» είναι τα τεχνικά, λειτουργικά, ποιοτικά και ποσοτι¬ 
κά χαρακτηριστικά ενός Έργου ΒΕΠΕ, τα οποία αποτε¬ 
λούν το ελάχιστο επίπεδο επάρκειάς του. Οι απαιτήσεις 
αυτές απορρέουν από τους κανόνες της τέχνης και επι¬ 
στήμης, τις εφαρμοστέες περί προδιαγραφών διατάξεις 
και κανονισμούς, τις Ε.Α. Β.Ε.Π.Ε., τη Σύμβαση Μελέτης 
Β.Ε.Π.Ε., τις σχετικές Μελέτες Β.Ε.Π.Ε., πρέπει δε να πε¬ 
ριλαμβάνονται στη Σύμβαση Έργου Β.Ε.Π.Ε. 

ΚΕΦΑΛΑΙΟ Β' 

Υποδομές ΒΕΠΕ - Φορείς Υλοποίησης Υποδομών ΒΕΠΕ 

Άρθρο 2: 

Γ ενικά 

1. Η εκπόνηση των Μελετών ΒΕΠΕ και η εκτέλεση Έρ¬ 
γων ΒΕΠΕ αποτελούν υποχρέωση του Φορέα ΒΕΠΕ και 
υλοποιούνται σύμφωνα με τα οριζόμενα στο παρόν Προ¬ 
εδρικό Διάταγμα και στις ΕΑ ΒΕΠΕ. 

2. Η διοίκηση των Μελετών και των Έργων ΒΕΠΕ πραγ¬ 
ματοποιείται από τον Φορέα ΒΕΠΕ, επιβλέπεται και ελέγ¬ 
χεται από την Επιβλέπουσα Αρχή και εποπτεύεται από τη 
Γ ενική Γ ραμματεία Βιομηχανίας του Υπουργείου Ανάπτυ¬ 
ξης, κατά τα οριζόμενα στο Ν.2545/97. 

Αρθρο 3: 

Επίβλεψη Μελετών και Έργων 

1. Η Επιβλέπουσα Αρχή παρακολουθεί και ελέγχει τις 
Μελέτες και τα Έργα ΒΕΠΕ προκειμένου να εξασφαλιστεί 
η τήρηση των ΕΑ ΒΕΠΕ. Η αρμοδιότητάτης αυτή ασκείται 
με τις ακόλουθες, συμπληρωματικές μεταξύ τους, δρα¬ 
στηριότητες: 

(α) Τακτική Επίβλεψη Μελετών και Έργων ΒΕΠΕ. 

(β) Έκτακτη Επίβλεψη Μελετών και Έργων ΒΕΠΕ. 

(γ) Δημιουργία Αρχείου Υποδομών ΒΕΠΕ όπως αναλυ¬ 
τικά περιγραφεται στο επόμενο άρθρο του παρόντος. 

2. Η Τακτική Επίβλεψη, που ασκείται σε μηνιαία βάση 
από τεχνικούς υπαλλήλους της Επιβλέπουσας Αρχής με 
κατάλληλα προσόντα αποσκοπεί: 

(α) Στον έλεγχο ύπαρξης και ισχύος όλων των απαιτού- 
μενων αδειών και εγκρίσεων για την πραγματοποίηση των 
Υποδομών της Επένδυσης σύμφωνα με τις Ε.Α, ΒΕΠΕ. 

(β) Στον έλεγχο ποιότητας και προόδου των εκπονού¬ 
μενων Μελετών σύμφωνα με τις Ε.Α. 

Μελετών ΒΕΠΕ και τις αντίστοιχες συμβάσεις. 

(γ) Στον επί τόπου έλεγχο ποιότητας και προόδου των 
εκτελούμενων Έργων σύμφωνα με τις Ε.Α. Έργων ΒΕΠΕ 
και τις αντίστοιχες συμβάσεις. 


3. Η Έκτακτη Επίβλεψη ασκείται από τα ίδια ως άνω όρ¬ 
γανα και αφορά στον αναλυτικό έλεγχο της υλοποίησης 
των Υποδομών ΒΕΠΕ, εφόσον υπάρχει αμφιβολία για την 
τήρηση των Ε.Α. Μελέτης ή των Ε.Α. Έργων ΒΕΠΕ ή οποι- 
οδήποτε άλλο πρόβλημα στην υλοποίηση των Υποδομών 
ΒΕΠΕ και αφού προηγηθεί σχετική ειδοποίηση, μίας (1) 
τουλάχιστον εργάσιμης μέρας προς το Φορέα ΒΕΠΕ. 

4. Κατά την άσκηση των αρμοδιοτήτων Τακτικής και 
Έκτακτης Επίβλεψης, η Επιβλέπουσα Αρχή συνεργάζε¬ 
ται απευθείας και ελέγχει το Φορέα ΒΕΠΕ και την 
Τ.Υ.Φ.Β., καθώς και κάθε άλλο φυσικό ή νομικό πρόσωπο 
που συνδέεται με το Φορέα ΒΕΠΕ για την υλοποίηση των 
Υποδομών ΒΕΠΕ. Τα πρόσωπα αυτά υποχρεούνται να θέ¬ 
τουν στη διάθεση της Επιβλέπουσας Αρχής κάθε στοι¬ 
χείο, που απαιτείται για την άσκηση των αρμοδιοτήτων 
της. Οι τυχόν έγγραφες εντολές της Επιβλέπουσας Αρ¬ 
χής προς το Φορέα ΒΕΠΕ είναι υποχρεωτικές και εκτε- 
λούνται αμελλητί. 

5. Στο πέρας κάθε Τακτικής Επίβλεψης αλλά και όποτε 
άλλοτε κρίνει αναγκαίο, η Επιβλέπουσα Αρχή συντάσσει 
εκθεση για την οικονομική, τεχνική και χρονική πρόοδο 
των Μελετών και των Έργων ΒΕΠΕ, στην οποία περιλαμ¬ 
βάνει αναλυτικά την εξέλιξη των διαδικασιών υλοποίησης 
των Υποδομών ΒΕΠΕ καθώς και τις διαπιστώσεις ή κρί¬ 
σεις της σχετικά με αυτές. Η έκθεση αυτή διαβιβάζεται 
στο Υπουργείο Ανάπτυξης, και κοινοποιείται στο Φορέα 
ΒΕΠΕ. Με βάση την έκθεση αυτή, σε συνδυασμό και με 
κάθε άλλη αναγκαία ενέργεια ελέγχου, το Υπουργείο 
Ανάπτυξης εποπτεύει την εκπόνηση των Μελετών και την 
εκτέλεση των Έργων ΒΕΠΕ και ανάλογα ασκεί τις αρμο- 
διότητές του, που απορρέουν από τις σχετικές διατάξεις 
του Ν. 2545/1997. 

Αρθρο 4: 

Αρχείο Υποδομών ΒΕΠΕ 

1. Στην έδρα της Επιβλέπουσας Αρχής τηρείται Αρχείο 
Υποδομών ΒΕΠΕ, η ενημέρωση του οποίου γίνεται σύμ¬ 
φωνα με τη διαδικασία των επόμενων παραγράφων με 
επιμέλεια του Φορέα ΒΕΠΕ. Το Αρχείο Υποδομών ΒΕΠΕ 
αποτελείται από: 

(α) Το φάκελο Μελετών ΒΕΠΕ. 

(β) Το φάκελο Έργων ΒΕΠΕ. 

(γ) Το φάκελο Αδειών και Εγκρίσεων. 

2. Ο Φάκελος Μελετών ΒΕΠΕ ενημερώνεται κατά την 
εξέλιξη της εκπόνησης των Μελετών ΒΕΠΕ ώστε η Επι- 
βλέπουσα Αρχή να έχει, πάντοτε διαθέσιμα πλήρη στοι¬ 
χεία για το περιεχόμενο και τη διαδικασία εκπόνησής 
τους. Τα στοιχεία του Φακέλου υποβάλλει ο Φορέας ΒΕ¬ 
ΠΕ στην Επιβλέπουσα Αρχή σε δύο (2) τουλάχιστον αντί¬ 
γραφα ως εξής: 

(α) Εντός πέντε (5) ημερών από την υπογραφή κάθε 
Σύμβασης Μελετης, υποβάλλεται: 

- Έκθεση των προσόντων του μελετητή και τεκμηρίω¬ 
σης της επιλογής του. 

- Σύμβαση Μελέτης ΒΕΠΕ. 

- Εγγυητική επιστολή καλής εκτέλεσης. 

- Βιογραφικό σημείωμα και πλήρη στοιχεία του Συντονι¬ 
στή Μελέτης ΒΕΠΕ και του αναπληρωτή του. 

(β) Εντός πεντε (5) ημερών από την έγκριση κάθε Στα¬ 
δίου Μελέτης ΒΕΠΕ, υποβάλλονται τα Παραδοτέα του 
εγκεκριμένου Σταδίου και η Βεβαίωση Περάτωσής του. 

(γ) Εντός πέντε (5) ημερών από την έγκριση κάθε Πρω ¬ 
τοκόλλου Προσωρινής Παραλαβής Μελέτης υποβάλλε¬ 
ται το Πρωτόκολλο Προσωρινής Παραλαβής και στο ίδιο 
διάστημα από την έγκριση του Πρωτοκόλλου Οριστικής 
Παραλαβής, το Πρωτόκολλο Οριστικής Παραλαβής. 

(δ) Εντός πέντε (5) ημερών από κάθε πληρωμή του Με¬ 
λετητή, υποβάλλονται τα αντίστοιχα παραστατικά πλη¬ 
ρωμής. 

3. Με αντίστοιχο τρόπο και επιμέλεια από το Φορέα ΒΕ- 
ΠΕ συμπληρώνεται και ο Φάκελος Έργων ΒΕΠΕ, που τη¬ 
ρεί η Επιβλέπουσα Αρχή. Τα στοιχεία του Φακέλου αυτού 
υποβάλλει ο Φορέας ΒΕΠΕ στην Επιβλέπουσα Αρχή σε 
δύο (2) τουλάχιστον αντίγραφα, ως εξής: 

(α) Εντός πέντε (5) ημερών από την υπογραφή κάθε 
Σύμβασης Έργου ΒΕΠΕ: 

- Έκθεση των προσόντων του Εργολήπτη και τεκμηρίω¬ 
σης της επιλογής του. 

- Σύμβαση Έργου ΒΕΠΕ 

- Εγγυητική επιστολή καλής εκτέλεσης 

- Βιογραφικό σημείωμα και πλήρη στοιχεία του επικε¬ 
φαλής του εργοταξίου (Εργοταξιάρχη) και του αναπλη¬ 
ρωτή του. 

(β) Εντός πέντε (5) ημερών από την έγκριση κάθε λογα¬ 
ριασμού: αντίγραφο της σχετικής πιστοποίησης και του 
λογαριασμού. 

(γ) Εντός πέντε (5) ημερών από την έκδοση κάθε Βεβαί¬ 
ωσης Περάτωσης: 

- Βεβαίωση Περάτωσης 

- Τα στοιχεία του Αρχείου Έργου ΒΕΠΕ, που συνδέο¬ 
νται με τη Βεβαίωση Περάτωσης. 

(δ) Εντός πέντε (5) ημερών από την έκδοση κάθε Πρω¬ 
τοκόλλου Προσωρινής Παραλαβής: 

- Πρωτόκολλο Προσωρινής Παραλαβής 

- Τα στοιχεία του Αρχείου Έργου ΒΕΠΕ, που συνδέο¬ 
νται με την Προσωρινή Παραλαβή. 

(ε) Εντός πέντε (5) ημερών από την έκδοση κάθε Πρω¬ 
τοκόλλου Οριστικής Παραλαβής: 

- Πρωτόκολλο Οριστικής Παραλαβής. 

- Τα στοιχεία του Αρχείου Έργου ΒΕΠΕ, που συνδέο¬ 
νται μα την Οριστική Παραλαβή. 

(στ) Εντός πέντε (5) ημερών από κάθε πληρωμή του Ερ¬ 
γολήπτη: τα αντίστοιχα παραστατικά πληρωμής. 

4. Με αντίστοιχο τρόπο επίσης συμπληρώνεται, με επι¬ 
μέλεια του Φορέα ΒΕΠΕ και ο Φάκελος Αδειών και Εγκρί¬ 
σεων ΒΕΠΕ. Τα στοιχεία του Φακέλου αυτού υποβάλλει ο 
Φορέας ΒΕΠΕ στην Επιβλέπουσα Αρχή σε δύο (2) τουλά¬ 
χιστον αντίγραφ·α ως εξής: 

Εντός πέντε (5) ημερών από την υποβολή στην Αρμόδια 
Αρχή οποιοσδήποτε αίτησης για έκδοση Άδειας ή Έγκρι¬ 
σης: αντίγραφο της Αίτησης με υποχρέωση να υποβάλλει 
στην ίδια προθεσμία από την κοινοποίηση προς αυτόν, τη 
σχετική απόφαση αποδοχής ή απόρριψης της αίτησης. 

Άρθρο 5: 

Διοίκηση Μελετών και Έργων 

1. Η διοίκηση, παρακολούθηση και ο έλεγχος της εκπό¬ 
νησης των Μελετών και της εκτέλεσης των Έργων ΒΕΠΕ 
ασκείται από το Φορέα ΒΕΠΕ, ο οποίος μεριμνά για την 
τήρηση των όρων των αντίστοιχων συμβάσεων και των 
Ε.Α. ΒΕΠΕ από τους αναδόχους, με στόχο την άρτια και 
εμπρόθεσμη ολοκλήρωση των υποδομών ΒΕΠΕ. 

2. Ο Φορέας ΒΕΠΕ, εντός δεκαπέντε (15) ημερών από τη 
σύστασή του ή την έκδοση της εγκριτικής απόφασης του 


άρθρου 5 του Ν.2545, εφόσον η τελευταία έγινε μεταγενέ¬ 
στερα, υποχρεούται να οργανώσει την Τεχνική Υπηρεσία 
του Φορέα ΒΕΠΕ (Τ.Υ.Φ.Β.), είτε με δικό του προσωπικό με 
εμπειρία στη διοίκηση μελετών και έργων, είτε αναθέτο¬ 
ντας την αρμοδιότητα αυτή σε κατάλληλο τεχνικό γραφείο. 
Τα πρόσωπα που συγκροτούν τη Τ.Υ.Φ. Β. δεν μπορούν να 
αναλαμβάνουν άμεσα ή έμμεσα την εκτέλεση Έργων της 
ΒΕΠΕ. Τα καθήκοντα της Τ.Υ.Φ.Β. είναι ανάλογα με αυτά 
της διευθύνουσας υπηρεσίας, όπως ορίζονται στις διατά¬ 
ξεις του Ν. 716/77 και 1418/84 και των Π.Δ. 194/79 και 
609/85. Επικεφαλής της Τ.Υ.Φ.Β. ορίζεται Μηχανικός ανά¬ 
λογης εμπειρίας που καλείται «Συντονιστής Τ.Υ.Φ.Β.». Ο τε¬ 
λευταίος ορίζεται και αντίκλητος του Φορέα ΒΕΠΕ, αναφο¬ 
ρικά με τη διαδικασία υλοποίησης των υποδομών ΒΕΠΕ. 

Αρθρο 6: 

Χρονικός Προγραμματισμός 

1. Ο Φορέας ΒΕΠΕ υποβάλλει στην Επιβλέπουσα Αρχή 
το Γενικό Χρονοδιάγραμμα για την πραγματοποίηση των 
υποδομών ΒΕΠΕ εντός είκοσι (20) ημερών από την εγκα¬ 
τάσταση της Τ.Υ.Φ.Β.. Στο Γενικό Χρονοδιάγραμμα εκτι- 
μάται η διάρκεια κάθε μίας δραστηριότητας αναλυτικά 
και αποτυπώνονται κατ’ ελάχιστο: 

(α) Τα στάδια εκπόνησης κάθε μελέτης. 

(β) Οι περίοδοι ελέγχου κάθε σταδίου μελέτης. 

(γ) Η υποβολή και η περίοδος ελέγχου για τη χορήγηση 
κάθε άδειας ή έγκρισης. 

(δ) Η Εκτέλεση κάθε Έργου, έως τη Βεβαίωση Περάτω¬ 
σης Εργασιών. 

(ε) Η Περίοδος από τη Βεβαίωση Περάτωσης μέχρι και 
την Προσωρινή Παραλαβή. 

(στ) Η Περίοδος από την Προσωρινή Παραλαβή έως την 
Οριστική Παραλαβή του Έργου. 

Ως αυτοτελείς δραστηριότητες στο Γενικό Χρονοδιά¬ 
γραμμα αποτυπώνονται και οι διαδικασίες έκδοσης των 
προβλεπόμενων από τον Νόμο 2545/1997 Διαπιστωτικών 
Πράξεων. Το Διάγραμμα συντάσσεται με οποιαδήποτε 
επιστημονικά αποδεκτή μέθοδο και παρουσιάζεται σε 
γραμμικό διάγραμμα (ΟΑΝΤ). 

2. Με βάση το Γενικό Χρονοδιάγραμμα, ο Φορέας ΒΕΠΕ 
συντάσσει και υποβάλλει συγχρόνως στην Επιβλέπουσα 
Αρχή το Γ ενικό Διάγραμμα Εκροών, στο οποίο εκτιμώνται 
οι προβλεπόμενες δαπάνες για την υλοποίηση των Υπο¬ 
δομών ΒΕΠΕ με μονάδα χρόνου το τρίμηνο. 

Άρθρο 7: 

Τεχνικές Προδιαγραφές 

Στις Ε.Α. Έργων ΒΕΠΕ προδιαγράφονται οι Κανονισμοί, 
τα Πρότυπα, οι Οδηγίες και οι Τεχνικές Προδιαγραφές 
που πρέπει να ισχύουν για τις εργασίες, τα υλικά και κάθε 
είδους μηχανήματα και συσκευές που θα χρησιμοποιη¬ 
θούν. Οι ανάδοχοι εκτέλεσης των Έργων είναι υποχρεω¬ 
μένοι να τηρούν πιστά τις προδιαγραφές αυτές των αντί¬ 
στοιχων μελετών, όπως και να εξασφαλίζουν και να προ¬ 
σκομίζουν τα σχετικά πιστοποιητικά για κάθε υλικό, 
μηχάνημα ή εργασία. 

Αρθρο 8: 

Εγγυήσεις 

Ο Φορέας ΒΕΠΕ εντός είκοσι (20) ημερών από τη σύ¬ 
στασή του ως Α.Ε. ή από την έκδοση της εγκριτικής από¬ 
φασης του άρθρου 5 του Ν. 2545/97 εφόσον η τελευταία 

έγινε μεταγενέστερα, υποχρεούται να εκδώσει υπέρ του 
Υπουργείου Ανάπτυξης εγγυητική επιστολή καλής εκτέ¬ 
λεσης από το ΤΣΜΕΔΕ, είτε από τράπεζα που λειτουργεί 
νόμιμα στην Ελλάδα ή σε οποιοδήποτε άλλο κράτος μέ¬ 
λος της Ε.Ε., συνοδευόμενη από επίσημη μετάφραση στα 
Ελληνικά, ποσού ίσου με το 5% του συνολικού προϋπο¬ 
λογισμού των Υποδομών ΒΕΠΕ που καθορίστηκε στην 
ανωτέρω απόφαση. Η εγγυητική επιστολή εγγυάται την 
άρτια πραγματοποίηση και αποπεράτωση των υποδομών 
ΒΕΠΕ, σύμφωνα με τις Ε. Α. ΒΕΠΕ και γενικά την προσή¬ 
κουσα εκπλήρωση όλων των υποχρεώσεων του Φορέα 
ΒΕΠΕ. Σε περίπτωση μη εκπλήρωσής τους, η εγγυητική 
επιστολή καταπίπτει σε «πρώτη ζήτηση”, με απόφαση του 
Γενικού Γραμματέα Βιομηχανίας του Υπουργείου Ανά¬ 
πτυξης, χωρίς όρους ή αιρέσεις και χωρίς ο πρωτοφειλέ- 
της ή ο εγγυητής να δύνανται να ανατάξουν οποιαδήπο¬ 
τε ένσταση. 

Άρθρο 9: 

Ασφάλιση 

Ο Φορέας ΒΕΠΕ μεριμνά ώστε οι Υποδομές ΒΕΠΕ να 
ασφαλιστούν με κατάλληλα ασφαλιστήρια συμβόλαια, 
και πάντως τουλάχιστον κατά παντός κινδύνου εργολά¬ 
βου, επαγγελματικής ευθύνης και αστικής ευθύνης έναντι 
τρίτων. 

Αρθρο 10: 

Επίλυση Διαφορών 

1. Οι τυχόν διαφορές που ανακύπτουν μεταξύ του 
Υπουργείου Ανάπτυξης και του Φορέα ΒΕΠΕ σε σχέση με 
την υλοποίηση των Υποδομών ΒΕΠΕ επιλύονται φιλικά, 
σύμφωνα με τη διαδικασία Συνδιαλλαγής των επόμενων 
παραγράφων. 

2. Κάθε συμβαλλόμενος για την επίλυση οποιοσδήποτε 
διαφωνίας, δύναται κατ’ αρχάς να προσφύγει στη διαδι¬ 
κασία Συνδιαλλαγής, η οποία, διεξάγεται ενώπιον τριών 
(3) μεσολαβητών, δύο εκ των οποίων διορίζονται από τα 
συμβαλλόμενα μέρη ο δε τρίτος με συμφωνία των δύο με¬ 
σολαβητών. Εάν οι δυο μεσολαβητές δεν συμφωνήσουν 
στον ορισμό του τρίτου, τεκμαίρεται ότι η συνδιαλλαγή 
απέτυχε. 

3. Η διαδικασία Συνδιαλλαγής αρχίζει με την επίδοση 
από δικαστικό επιμελητή έγγραφης πρόσκλησης του επι- 
σπεύδοντα, με την οποία γνωστοποιείται στον αντισυμ¬ 
βαλλόμενο το αντικείμενο της διαφωνίας και ορίζεται ο 
μεσολαβητής του επισπευδοντος. 

4. Ο λήπτης της πρόσκλησης υποχρεούται, εφόσον 
αποδέχεται την πρόταση Συνδιαλλαγής, να γνωστοποιή¬ 
σει εγγράφως στο άλλο μέρος την πρόθεσή του αυτή 
εντός προθεσμίας δέκα (10) ημερών ορίζοντας τον μεσο¬ 
λαβητή του, άλλως τεκμαίρεται ότι την αρνείται. 

5. Λοιπά θέματα που αφορούν τη διαδικασία Συνδιαλ¬ 
λαγής συμφωνούνται από τα μέρη. Η διαδικασία διέπεται 
από την αρχή της καλής πίστης και πρέπει να ολοκληρω¬ 
θεί το αργότερο σε δύο (2) μήνες από τον ορισμό του τρί¬ 
του μεσολαβητή. Εφόσον η Συνδιαλλαγή καταλήξει σε έκ¬ 
δοση ομόφωνης απόφασης, αυτή είναι υποχρεωτική για 
τα μέρη. Διαφορετικά συντάσσεται σχετικό πρωτόκολλο 
διαφωνίας, στο οποίο περιέχονται οι απόψεις των τριών 
μεσολαβητών ή όσων εξ’ αυτών το επιθυμούν. 

6. Εάν η παραπάνω διαδικασία συνδιαλλαγής δεν τελε¬ 
σφορήσει για οποιοδήποτε λόγο, η διαφωνία επιλύεται με 
προσφυγή στα αρμόδια Δικαστήρια 


ΚΕΦΑΛΑΙΟ Γ 
Μελέτες ΒΕΠΕ 

Άρθρο 11: 

Ανάθεση Μελετών ΒΕΠΕ 

1. Ο Φορέας ΒΕΠΕ υποχρεούται να εκπονήσει όλες τις 
απαιτούμενες μελέτες για την υλοποίηση της Επένδυσης. 
Γιατο σκοπό αυτό αναθέτει σε κατάλληλους μελετητές τη 
σύνταξή τους και μέσω της Τ.Υ.Φ.Β. παρακολουθεί και 
ελέγχει την όλη διαδικασία για την εμπρόθεσμη και άρτια 
ολοκλήρωσή τους. 

2. Η ανάθεση των μελετών γίνεται από το Φορέα ΒΕΠΕ, 
σε μελετητές που διαθέτουν τα τυπικά προσόντα για την 
ανάληψη κάθε επιμέρους μελέτης σύμφωνα με τα προ- 
βλεπόμενα στις ισχύουσες διατάξεις για τις μελέτες δη¬ 
μοσίων έργων. Η επιλογή καθώς και η εκπλήρωση των τυ¬ 
πικών προϋποθέσεων ικανότητας του κάθε μελετητή αι¬ 
τιολογείται και πιστοποιείται στην Έκθεση Προσόντων 
του Μελετητή και Τεκμηρίωσης της Επιλογής του, η οποία 
συντάσσεται από το Φορέα ΒΕΠΕ και κοινοποιείται στην 
επιβλέπουσα Αρχή. 

3. Σε περίπτωση που οι υπό ανάθεση μελέτες εμπίπτουν 
στο πεδίο εφαρμογής της οδηγίας 92/50/Ε.Ε.. για την 
ανάθεσή τους ο Φορέας ΒΕΠΕ μεριμνά για την εφαρμογή 
τωνπροβλεπόμενων στην Οδηγία διαδικασιών ανάθεσης. 
Στην περίπτωση αυτή απαιτείται επιπλέον η έγκριση από 
το Γενικό Γραμματέα Βιομηχανίας του Υπουργείου Ανά¬ 
πτυξης για: 

- τη νομιμότητα της διαδικασίας που θα ακολουθηθεί, 
και 

- το αποτέλεσμα αυτής. 

Αρθρο 12: 

Υποχρεώσεις των Μελετητών 

1. Ο Μελετητής υποχρεούται να εκπονήσει τη Μελέτη 
με οικονομοτεχνικά άρτιο τρόπο, σύμφωνα με τις εφαρ¬ 
μοστέες διατάξεις για τις προδιαγραφές των μελετών και 
με τις Ε.Α. Μελέτης ΒΕΠΕ. 

2. Ο Μελετητής ορίζει επικεφαλής της ομάδας που 
ασχολείται με την εκπόνηση της Μελέτης (Συντονιστής), 
ειδικό επιστήμονα αναλόγου εμπειρίας και εξειδίκευσης. 
Ο Συντονιστής είναι και αντίκλητος του Μελετητή. 

3. Η Μελέτη ΒΕΠΕ πρέπει να εξασφαλίζει για το τμήμα 
του έργου στο οποίο αφορά: 

(α) Τη δυνατότητα έκδοσης όλων των απαιτούμενων 
από τις κείμενες διατάξεις αδειών και εγκρίσεων για την 
κατασκευή και λειτουργία των Υποδομών ΒΕΠΕ. 

(β) Τη δυνατότητα σύνδεσης της ΒΕΠΕ μετά δίκτυα Ορ¬ 
γανισμών Κοινής Ωφέλειας (Ο.Κ.Ω). 

(γ) Την ικανοποίηση των Ε.Α, ΒΕΠΕ 

4. Η Μελέτη ΒΕΠΕ κατ’ ελάχιστο περιλαμβάνει: 

(α) Πλήρεις υπολογισμούς για κάθε στοιχείο του Έρ¬ 
γου, με αναφορά στους ακολουθούμενους κανονισμούς. 

(β) Γ ενικά, ειδικά και λεπτομερειακά σχέδια ώστε κάθε 
στοιχείο του Έργου να αποτυπώνεται επακριβώς καθ’ 
όλη τη διαδικασία κατασκευής του. 

(Υ) Τεχνικές Περιγραφές και Προδιαγραφές Εργασιών 
και Υλικών, οι οποίες συμπληρώνουν τα Σχέδια και από τις 
οποίες προκύπτει η ικανοποίηση των ΕΑ ΒΕΠΕ. Στις Τε¬ 
χνικές Περιγραφές και Προδιαγραφές περιγράφονται το 
μέγεθος, η ποιότητα, η μορφή, η γενική διάταξη και ο τρό¬ 
πος λειτουργίας των στοιχείων του Έργου ΒΕΠΕ και 

προσδιορίζονται οι τεχνικές ιδιότητες, τα χαρακτηριστικά 
και οι αποδόσεις. Για κάθε υλικό, εργασία ή μηχάνημα 
αναφέρονται οι προδιαγραφές κάθε άλλη απαιτούμενη 
πιστοποίηση και ο τρόπος ελέγχου και δοκιμών των εν- 
σωματούμενων υλικών, μηχανημάτων ή συσκευών, 

(δ) Περιγραφικό τιμολόγιο εργασιών 

(ε) Περιγραφή του αντικειμένου και της μεθοδολογίας 
εκπαίδευσης του προσωπικού στη λειτουργία και συντή¬ 
ρηση του Έργου ΒΕΠΕ καθώς και περιγραφή των διαδι¬ 
κασιών συντήρησης και λειτουργίας. 

(στ) Αναλυτικές Προμετρήσεις Ποσοτήτων Εργασιών. 

Άρθρο 13: 

Εκχώρηση Μελέτης 

1. Απαγορεύεται η εκχώρηση της εκπόνησης της Μελέ¬ 
της ολικά ή μερικά από το Μελετητή σε τρίτα πρόσωπα, 
χωρίς προηγούμενη έγκριση του Φορέα ΒΕΠΕ. Σε κάθε 
περίπτωση, ο Μελετητής, παραμένει αλληλεγγύως και εις 
ολόκληρο υπεύθυνος με τον εκδοχέα έναντι του Φορέα 
ΒΕΠΕ και τρίτων. Η παραβίαση των προϋποθέσεων της 
παραγράφου αυτής, συνεπάγεται την έκπτωση του Με¬ 
λετητή με απόφαση του Φορέα ΒΕΠΕ. 

2. Στο Μελετητή επιτρέπεται η συνεργασία με ειδικούς 
υπεργολάβους για τη μελέτη συγκεκριμένων εργασιών 
και υπό την προϋπόθεση ότι τόσο ο υποψήφιος υπεργο- 
λάβος όσο και οι βασικοί όροι της σύμβασης υπεργολα¬ 
βίας, υπόκεινται στην προηγούμενη έγκριση της Τ.Υ.Φ.Β.. 
Ο Μελετητής παραμένει σε κάθε περίπτωση αποκλειστι¬ 
κά υπεύθυνος για τα τμήματα της μελέτης που αναθέτει 
υπεργολαβικά. Η Τ.Υ.Φ.Β. μπορεί να ζητήσει οποτεδήπο¬ 
τε αιτιολογημένα, την απομάκρυνση οποιουδήποτε υπερ- 
γολάβου και ο Μελετητής υποχρεούται σε άμεση αντικα¬ 
τάστασή του. 

3. Η σύμβαση υπεργολαβίας πρέπει να περιλαμβάνει 
οπωσδήποτε τους ακόλουθους βασικούς όρους: 

- Τη γνώση και ανεπιφύλακτη αποδοχή εκ μέρους του 
υπεργολάβου όλων των όρων των Ε.Α. Μελέτης ΒΕΠΕ 

- Την ανάληψη αντίστοιχων ευθυνών με εκείνες του Με¬ 
λετητή για την εμπρόθεσμη και καλή εκτέλεση του τμή¬ 
ματος Μελέτης που του ανατίθεται υπεργολαβικά. 

- Την έκδοση από τον εκδοχέα υπέρ του Μελετητή εγ¬ 
γυητικής επιστολής καλής εκτέλεσης ύψους 10% επί της 
αμοιβής της σύμβασης υπεργολαβίας. 

Άρθρο 14: 

Χρονικός Προγραμματισμός 

Η προθεσμίαπεράτωσηςτης Μελέτης ΒΕΠΕ προκύπτει 
από το άθροισμα των προθεσμιών των επί μέρους Στα¬ 
δίων της Μελέτης ΒΕΠΕ και των αντίστοιχων περιόδων 
ελέγχου κάθε σταδίου, λαμβανομένων υπόψη και των 
προθεσμιών που προβλέπονται στο Ν. 2545/97. Οι αντί¬ 
στοιχες ημερομηνίες για κάθε στάδιο Μελέτης εμφανίζο¬ 
νται στο «Ειδικό Διάγραμμα Προθεσμιών Μελέτης", που 
συ ντάσσεται από το Μελετητή, εγκρίνεται από τη Τ. Υ.Φ.Β. 
και αποτελεί αναπόσπαστο τμήμα της Σύμβασης Μελέ¬ 
της ΒΕΠΕ, βάσειτου οποίου εκτιμάταιη χρονική πρόοδος 
εκπόνησής της. Στο Ειδικό Διάγραμμα Προθεσμιών Με¬ 
λέτης, κάθε Στάδιο Μελέτης και κάθε περίοδος ελέγχου 
αποτελούν αυτοτελείς δραστηριότητες. Το Διάγραμμα 
συντάσσεται με οποιαδήποτε επιστημονικά αποδεκτή μέ¬ 
θοδο και παρουσιάζεται σε γραμμικό διάγραμμα (ΟΑΝΤ). 


Άρθρο 15: 

Εγγυήσεις 

1. Για την προσήκουσα εκπλήρωση των υποχρεώσεων 
του Μελετητή από τη σύμβαση ανάθεσης Μελέτης, ο τε¬ 
λευταίος εκδίδει μέχρι την υπογραφή της σύμβασης της 
Μελέτης εγγυητική επιστολή καλής εκτέλεσης, υπέρ του 
Φορέα ΒΕΠΕ. Η εγγυητική επιστολή, ύψους 10% της εκτι- 
μώμενης αμοιβής δύναται να εκδίδεται από το ΤΣΜΕΔΕ 
είτε από Τράπεζα που λειτουργεί νόμιμα στην Ελλάδα ή 
σε οποιοδήποτε άλλο κράτος της Ε.Ε. Σε κάθε αύξηση 
του αντικειμένου της σύμβασης Μελέτης εκδίδεται αντί¬ 
στοιχη συμπληρωματική εγγύηση. Η εγγυητική επιστολή, 
σε περίπτωση μη προσήκουσας εκπλήρωσης των υπο¬ 
χρεώσεων του Μελετητή, θα καταπίπτει σε «πρώτη ζήτη¬ 
ση» και εντός πέντε (5) ημερών, χωρίς όρους ή αιρέσεις 
και χωρίς ο πρωτοφειλέτης ή ο εγγυητής να δύνανται να 
ανατάξουν οποιαδήποτε ένσταση. Η εγγυητικές επιστο¬ 
λές καλής εκτέλεσης επιστρέφονται μετά την έγκριση του 
Τελικού Λογαριασμού της Μελέτης. 

2. Η εγγυητική επιστολή καλής εκτέλεσης συμπληρώ¬ 
νεται με τις κρατήσεις εγγύησης που γίνονται σε κάθε 
πληρωμή προς τον Μελετητή. Οι κρατήσεις εγγύησης 
ορίζονται σε 5% επί του ποσού κάθε πιστοποίησης και 
μπορεί ν’ αντικαθίστανται κατ' επιλογήν του Μελετητή με 
ισόποσες εγγυητικές επιστολές. Το συνολικό ποσόν από 
τις κρατήσεις εγγύησης επιστρέφεται με την έγκριση του 
Πρωτοκόλλου Προσωρινής Παραλαβής. 

Άρθρο 16: 

Αμοιβές - Πληρωμές 

1. Ο προσδιορισμός της αμοιβής για την εκπόνηση κά¬ 
θε Μελέτης ΒΕΠΕ γίνεται σύμφωνα με τις διατάξεις του 
Π.Δ. 696/74, όπως τροποποιήθηκε, συμπληρώθηκε και 
εκάστοτε ισχύει, «Περί αμοιβών μηχανικών και των σχετι¬ 
κών προδιαγραφών μελετών”, και σε περίπτωση που δεν 
προβλέπεται αμοιβή για οποιαδήποτε μελέτη, αυτή συμ- 
φωνείται μεταξύ Φορέα ΒΕΠΕ και Μελετητή. 

2. Στο Μελετητή, δύναται να χορηγηθεί προκαταβολή 
έως ποσοστού 20% επί της αμοιβής της Μελέτης έναντι 
ισόποσης εγγυητικής επιστολής. Η απόσβεση της προκα¬ 
ταβολής γίνεται τμηματικά σε κάθε πληρωμή προς το Με¬ 
λετητή και σε ποσοστό που συμφωνείται από τα μέρη. 
Αντίστοιχα αποδεσμεύεται σταδιακά και η εγγυητική επι¬ 
στολή. 

3. Για την πραγματοποίηση οιασδήποτε πληρωμής 
προς τον Μελετητή συντάσσεται από αυτόν λογαριασμός 
ο οποίος συνοδεύεται κατ’ ελάχιστον από τα ακόλουθα 
έγγραφα που κάθε φορά υποβάλλονται σε πέντε αντί¬ 
γραφα: 

(α) Νόμιμα παραστατικά (τιμολόγιο κλπ) 

(β) Πιστοποιητικά φορολογικής και ασφαλιστικής ενη¬ 
μερότητας 

(γ) Έκθεση τήρησης των προθεσμιών εκπόνησης της 
Μελέτης 

Ο λογαριασμός αφού εγκριθεί από τη Τ.Υ.Φ.Β. αποτε¬ 
λούν την πιστοποίηση για την πληρωμή του Μελετητή. 

4. Μετά την έγκριση του Πρωτοκόλλου Οριστικής Πα¬ 
ραλαβής ο Μελετητής υποβάλλει αντίστοιχα τελικό Λο¬ 
γαριασμό με τον οποίο γίνεται εκκαθάριση κάθε οικονομι¬ 
κής εκκρεμότητας των συμβαλλομένων. Μετά την εξό¬ 
φληση του λογαριασμού αυτού, ο Μελετητής δεν 
διατηρεί πλέον άλλες αξιώσεις από τη Σύμβαση Μελέτης. 

Αρθρο 17: 

Περάτωση - Παραλαβή Μελετών ΒΕΠΕ 

1. Για τη διαδικασία των εγκρίσεων των Σταδίων Μελέ¬ 
της ΒΕΠΕ και τη διενέργεια των παραλαβών κάθε Μελέ¬ 
της, ο Φορέας ΒΕΠΕ ορίζει Επιτροπή Προσωρινής και 
Οριστικής Παραλαβής. Η Επιτροπή είναι τριμελής και σε 
αυτή συμμετέχουν δύο προτεινόμενοι εκπρόσωποι από 
την Επιβλέπουσα Αρχή και ένας από το Φορέα ΒΕΠΕ. 

2. Με την ολοκλήρωση κάθε Σταδίου Μελέτης, ο Μελε¬ 
τητής υποβάλλει τα παραδοτέα του σταδίου αυτού στη 
Τ.Υ.Φ.Β. για έλεγχο. Η Τ.Υ.Φ.Β. είτε προωθεί τα υποβλη- 
θέ\ττα στοιχεία της Μελέτης στην Επιτροπή Προσωρινής 
και Οριστικής Παραλαβής για την έκδοση της σχετικής 
Βεβαίωσης Περάτωσης, είτε κοινοποιεί στο Μελετητή τυ¬ 
χόν παρατηρήσεις για συμπληρώσεις ή τροποποιήσεις 
της Μελέτης. Η Επιτροπή αντίστοιχα είτε εκδίδει Βεβαίω¬ 
ση Περάτωσης του Σταδίου Μελέτης, είτε κοινοποιεί στο 
Μελετητή τυχόν παρατηρήσεις για συμπληρώσεις ή τρο¬ 
ποποιήσεις της Μελέτης. Ο Μελετητής συμπληρώνει ή 
τροποποιεί τη Μελέτη σύμφωνα με τις παρατηρήσεις της 
Τ.Υ.Φ.Β. ή της Επιτροπής αντίστοιχα και την επανυποβά- 
λει. 

3. Η Επιτροπή Προσωρινής Παραλαβής παραλαμβάνει 
τη Μελέτη ποιοτικά και ποσοτικά. Η Επιτροπή ελέγχει 
οπωσδήποτε εάν τα επιμέρους στοιχεία της παραλαμβα- 
νομένης Μελέτης ανταποκρίνονται προς το περιεχόμενο 
των ΕΑ Μελέτης ΒΕΠΕ. 

4. Εντός δεκαπέντε (15) ημερών από την έκδοση της Βε¬ 
βαίωσης Περάτωσης του τελευταίου σταδίου κάθε Μελέ¬ 
της και μετά από σχετικό αίτημα του Μελετητή, η Επιτρο¬ 
πή Προσωρινής Παραλαβής αρχίζει τη διαδικασία για την 
Προσωρινή Παραλαβή της. 

5. Για την Προσωρινή Παραλαβή συντάσσεται «Πρωτό¬ 
κολλο Προσωρινής Παραλαβής» που υπογράφεται από 
όλα τα μέλη της Επιτροπής, και από το Μελετητή, Στις συ¬ 
νεδριάσεις της Επιτροπής καλείται να παραστεί ο Μελε¬ 
τητής. 

6. Εάν η Επιτροπή διαπιστώσει την ύπαρξη σοβαρών ελ¬ 
λείψεων η ελαττωμάτων στη Μελέτη ΒΕΠΕ δύναται να 
διακόψει την Προσωρινή Παραλαβή της Μελέτης εως 
ότου ο Μελετητής αποκαταστήσειτις ελλείψεις ήτα ελατ¬ 
τώματα, αναγράφοντας τις παρατηρήσεις της σε σχετικό 
πρακτικό το οποίο του κοινοποιεί. 

7. Η Προσωρινή Παραλαβή δεν απαλλάσσει το Μελετη¬ 
τή οιωνδήποτε ευθυνών του που απορρέουν από τη σύμ¬ 
βαση και τις Ε.Α. Μελέτης ΒΕΠΕ, ούτε αποστερεί από το 
Φορέα ΒΕΠΕ το δικαίωμα να αξιώσει επανόρθωση χωρίς 
πρόσθετη πληρωμή οποιοσδήποτε στοιχείου ή τμήματος 
της Μελέτης που μπορεί να αποδειχθεί ότι έχει ελλείψεις 
ή ελαττώματα έως την Οριστική Παραλαβή της Μελέτης. 

8. Μετά την παρέλευση εικοσιτεσσάρων (24) μηνών από 
την Προσωρινή Παραλαβή της Μελέτης ή δεκαπέντε ημε¬ 
ρών από την Προσωρινή Παραλαβή των Έργων ΒΕΠΕ τα 
οποία αφορά - όποιο από τα δύο χρονικά σημεία επέλθει 
νωρίτερα - αρχίζει η διαδικασία της Οριστικής Παραλα¬ 
βής για την οποία εφαρμόζονται ανάλογα οι διαδικασίες 
της Προσωρινής Παραλαβής, ύστερα από σχετική αίτηση 
του Μελετητή. 

9. Η Οριστική Παραλαβή προβλέπεται να διενεργηθεί, 
καταρχήν, μέσα σε έξι (6) μήνες από την παραπάνω ημε¬ 
ρομηνία. Εάν η Προσωρινή Παραλαβή δεν έχει διενεργη¬ 
θεί ή δεν έχει ολοκληρωθεί μέχρι την Οριστική Παραλαβή. 


διενεργείται ταυτόχρονα Προσωρινή και Οριστική Παρα¬ 
λαβή. Τότε ακολουθείται όλη η διαδικασία τόσο της Προ¬ 
σωρινής όσο και της Οριστικής Παραλαβής. Αν η παρα¬ 
λαβή δε διενεργηθεί μέσα στις πιο πάνω προθεσμίες, συ- 
ντελείται αυτοδίκαια τριάντα (30) ημέρες μετά την 
υποβολή από τον Μελετητή σχετικής όχλησης για τη διε¬ 
νέργειά της. 

10. Κατά την Οριστική Παραλαβή η αρμόδια Επιτροπή 
ελέγχει και πιστοποιεί εάν ο Μελετητής εκπλήρωσε στο 
ακέραιο τις υποχρεώσεις του, και αποφαίνεται ειδικά και 
αιτιολογημένα επί αυτού στο σχετικό Πρωτόκολλο. 

ΚΕΦΑΛΑΙΟ Δ' 

Συμβάσεις και εκτέλεση Έργων ΒΕΠΕ 
Άρθρο 18: 

Ανάθεση Έργων ΒΕΠΕ 

1. Ο Φορέας ΒΕΠΕ υποχρεούται να εκτελέσει όλα τα 
απαιτούμενα έργα για την υλοποίηση της Επένδυσης. Για 
το σκοπό αυτό αναθέτει σε Εργολήπτες την εκτέλεσή 
τους και μέσω της Τ.Υ.Φ.Β. παρακολουθεί, ελέγχει την 
όλη διαδικασία για την εμπρόθεσμη και άρτια ολοκλήρω¬ 
σή τους. 

2. Η ανάθεση των έργων ΒΕΠΕ γίνεται από το Φορέα 
ΒΕΠΕ, σε τεχνικές εταιρίες κάθε τάξης του Μητρώου Ερ¬ 
γοληπτικών Επιχειρήσεων (Μ.Ε.Ε.Π.) εφόσον πληρούν 
τις προϋποθέσεις ανάληψης αντίστοιχου ύψους δημο¬ 
σίων έργων της αυτής κατηγορίας. Εταιρίες που δύνανται 
να αναλαμβάνουν δημόσια έργα μεγαλύτερου προϋπο¬ 
λογισμού από τα συγκεκριμένα έργα, δύνανται επίσης να 
είναι ανάδοχοι εκτέλεσης των έργων αυτών, ανεξαρτή¬ 
τως προϋπολογισμού τους. 

Η επιλογή και η εκπλήρωση των τυπικών προϋποθέσε¬ 
ων ικανότητας του κάθε Εργολήπτη αιτιολογείται και πι¬ 
στοποιείται στην Έκθεση Προσόντων του Εργολήπτη και 
Τεκμηρίωσης της Επιλογής του, η οποία συντάσσεται 
από το Φορέα ΒΕΠΕ και κοινοποιείται στην Επιβλέπουσα 
Αρχή. 

3. Σε περίπτωση που τα υπό ανάθεση έργα εμπίπτουν 
στο πεδίο εφαρμογής του Π.Δ. 23/93 ή της οδηγίας 
93/37/Ε.Ε., για την ανάθεσή τους ο Φορέας ΒΕΠΕ μερι¬ 
μνά για την εφαρμογή των εκεί προβλεπόμενων διαδικα¬ 
σιών. Στην περίπτωση αυτή απαιτείται επιπλέον η έγκριση 
από το Γενικό Γραμματέα Βιομηχανίας του Υπουργείου 
Ανάπτυξης: 

- για τη νομιμότητα της διαδικασίας που θα ακολουθη¬ 
θεί, και 

- για το αποτέλεσμα αυτής. 

Αρθρο 19: 

Υποχρεώσεις των Αναδοχών (Εργοληπτών) 

1. Ο ανάδοχος Έργου ΒΕΠΕ (Εργολήπτης) κατασκευά¬ 
ζει το έργο σύ μφωνα με τις Ε.Α. Έργου ΒΕΠ Ε, για την υλο¬ 
ποίηση των οποίων είναι υποχρεωμένος να εφαρμόζει τις 
έγγραφες εντολές της Τ.Υ.Φ.Β.. Σε περίπτωση μη συμ- 
μόρφωσής του προς αυτές, η Τ.Υ.Φ.Β. δικαιούται να λάβει 
οποιοδήποτε μέτρο για την συνέχιση των εργασιών, με 
δαπάνη του Εργολήπτη. 

2. Ο κίνδυνος του έργου ανήκει στον Εργολήτττη μέχρι 
την οριστική παραλαβή. Ο τελευταίος ευθύνεται για κάθε 
ζημία στο έργο εκτός από εκείνες που προκαλούνται από 
αποκλειστική υπαιτιότητα του Φορέα ΒΕΠΕ ή τρίτων ή 
από γεγονότα που δεν ήταν δυνατόν να προβλεφθούν. 

όπως π.χ. γεγονότα ανωτέρας βίας. Ο Εργολήπτης οφεί¬ 
λει να μεριμνά με δαπάνες του για την ασφάλεια, τη συ¬ 
ντήρηση και άριστη λειτουργία του εργοταξίου και να επι¬ 
τρέπει την είσοδο μόνο με άδεια, που χορηγείται με συμ¬ 
φωνία της Τ.Υ.Φ.Β., σε όσους εργάζονται σε αυτό ή έχουν 
αρμοδιότητα να το επισκέπτονται 

3. Ο Εργολήπτης ορίζει επικεφαλής του εργοταξίου 
(Εργοταξιάρχη), Μηχανικό ανάλογης εμπειρίας και εξει- 
δίκευσης στην εκτέλεση των συγκεκριμένων Έργων. Ο 
Εργοταξιάρχης εγκρίνεται από τη Τ.Υ.Φ.Β. με την υπο¬ 
γραφή της Σύμβασης Έργου ΒΕΠΕ, η οποία πάντοτε δι¬ 
καιούται με αιτιολογημένη της πρόταση να ζητήσει την 
αντικατάστασή του. Ο Εργοταξιάρχης εκπροσωπεί τον 
Εργολήπτη έναντι του Φορέα ΒΕΠΕ και κάθε τρίτου και εί¬ 
ναι Αντίκλητος του Εργολήπτη για τις ανάγκες εκτέλεσης 
του Έργου. 

4. Ο Εργολήπτης οφείλει να μεριμνά για την αυστηρή 
τήρηση όλων των σχετικών διατάξεων με την ασφάλεια 
και υγιεινή του εργοταξίου και να διατηρεί τις απαιτούμε- 
νες σχετικές εγκαταστάσεις. Σε περίπτωση που ο Εργο¬ 
λήπτης καλείται από οποιαδήποτε Αρχή να προβεί σε 
ενέργεια σχετική με το Έργο ΒΕΠΕ, θα πρέπει εντός πέ¬ 
ντε (5) ημερών να ενημερώνει το Φορέα ΒΕΠΕ και την Επι- 
βλέπουσα Αρχή. 

Άρθρο 20; 

Εκχώρηση του Έργου - Υπεργολαβίες 

1. Η υποκατάσταση του Εργολήπτη σε μέρος ή στο σύ¬ 
νολο του Έργου (εκχώρηση του Έργου) απαγορεύεται 
χωρίς την προηγούμενη έγγραφη άδεια του Φορέα ΒΕ¬ 
ΠΕ. Σε κάθε περίπτωση ο Εργολήπτης ευθύνεται αλλη- 
λεγγύως και εις ολόκληρο με τον υποκατάστατο για όλες 
τις υποχρεώσεις από την κατασκευή του Εργου. Τυχόν 
παραβίαση της ως άνω υποχρέωσης επιφέρει την αυτο¬ 
δίκαιη έκπτωση του Εργολήπτη. Ομοίως, χωρίς προηγού¬ 
μενη έγγραφη άδεια της Τ.Υ.Φ.Β. απαγορεύεται η εκχώ¬ 
ρηση του εργολαβικού ανταλλάγματος σε τρίτους. 

2. Δε συνιστά υποκατάσταση η ανάθεση σε ειδικούς επι- 
μέρους Υπεργολάβους της εκτέλεσης τμημάτων του Έρ¬ 
γου, που προβλέπονται ρητά στη Σύμβαση Έργου ΒΕΠΕ, 
μετά από προηγούμενη έγκριση της Τ.Υ.Φ.Β. εις ότι αφο¬ 
ρά στους βασικούς όρους της σύμβασης Υπεργολαβίας 
που συνάπτεται μεταξύ του Αναδόχου της Σύμβασης Έρ¬ 
γου ΒΕΠΕ και του Υπεργολάβου, αλλά και στο πρόσωπο 
του Υπεργολάβου. Η Τ.Υ.Φ.Β. δικαιούται να ζητά την απο¬ 
μάκρυνση οποιουδήποτε Υπεργολάβου, τον οποίο κρίνει 
αιτιολογημένα ακατάλληλο για την εκπλήρωση των υπο- 
χρεώσεώντου. 

3. Η σύμβαση Υπεργολαβίας πρέπει να περιλαμβάνει 
οπωσδήποτε τους ακόλουθους βασικούς όρους: 

(α) Την ανεπιφύλακτη αποδοχή από τον Υπεργολσβο 
όλων των όρων των Ε.Α. Έργου ΒΕΠΕ. 

(β) Την ανάληψη ευθύνης και τη συνομολόγηση αντί¬ 
στοιχων ρητρών με εκείνες της Σύμβασης Έργου ΒΕΠΕ 
σχετικά με τη διάρκεια εκτέλεσης των εργασιών. 

(γ) Την έκδοση από τον Υπεργολάβο υπέρ του Εργολή¬ 
πτη, εγγυητικής επιστολής καλής εκτέλεσης ύψους 10% 
του Εργολαβικού Ανταλλάγματος της Υπεργολαβικής 
Σύμβασης. 

Άρθρο 21: 

Χρονικός Προγραμματισμός 

1. Η διάρκεια εκτέλεσης των Έργων ΒΕΠΕ από τον Ερ¬ 


γολήπτη δεν μπορεί σε καμία περίπτωση να υπερβαίνει τη 
συνολική και τις τμηματικές χρονικές υποχρεώσεις του 
Φορέα ΒΕΠΕ. Ο Εργολήπτης δικαιούται παράταση προ¬ 
θεσμιών μόνο για καθυστερήσεις, που οφείλονται στην 
αποκλειστική υπαιτιότητα του Φορέα ΒΕΠΕ η σε γεγονό¬ 
τα που δεν ήταν δυνατόν να προβλεφθούν, όπως π.χ. γε¬ 
γονότα ανωτέρας βίας. Εάν σε τέτοιες περιπτώσεις δεν 
χορηγηθεί παράταση, ο Εργολήπτης επιταχύνει τις εργα¬ 
σίες με τυχόν επιφύλαξη των δικαιωμάτων του για πρό¬ 
σθετη αμοιβή. 

2. Ο Εργολήπτης τηρεί τόσο τη συνολική προθεσμία 
εκτέλεσης του Εργου, όσο και τις τμηματικές προθεσμίες 
που εμφαίνονται στο Ειδικό Διάγραμμα Προθεσμιών Έρ¬ 
γου, που συντάσσεται από τον Εργολήπτη, εγκρίνεται 
από τη Τ.Υ.Φ.Β. και αποτελεί αναπόσπαστο τμήμα της 
Σύμβασης Έργου ΒΕΠΕ. Στο Ειδικό Διάγραμμα Προθε¬ 
σμιών προβλέπονται τα χρονικά όρια για την περάτωση 
των εογασιών, την εκτέλεση δοκιμών, την προθεσμία εκ¬ 
παίδευσης του προσωπικού και την προθεσμία δοκιμα¬ 
στικής λειτουργίας και συντήρησης. Το Διάγραμμα συ- 
ντάσσεται με οποιαδήποτε επιστημονικά αποδεκτή μέθο¬ 
δο και απεικονίζεται σε γραμμικό διάγραμμα (ΟΑΝΤ). 

3. Ο Εργολήπτης, αμέσως μετά την υπογραφή της Σύμ¬ 
βασης Έργου ΒΕΠΕ και αφού λάβει υπόψη τις υποχρεώ¬ 
σεις που απορρέουν από τις προηγούμενες παραγρά¬ 
φους και τις Ε.Α. Έργου ΒΕΠΕ, συντάσσει Αναλυτικό 
Πρόγραμμα Πραγματοποίησης του Έργου στο οποίο 
αποτυπώνεται η ροή εκτέλεσης των επιμέρους εργασιών 
ώστε αυτές να ολοκληρώνονται στα διαστήματα που προ- 
βλέπονται στο Ειδικό Διαγραμμα Προθεσμιών. Το Αναλυ¬ 
τικό Πρόγραμμα υποβάλλεται στη Τ.Υ.Φ.Β. και από αυτή 
στην Επιβλέπουσα Αρχή. Το Αναλυτικό Πρόγραμμα συ- 
ντάσσεται με οποιαδήποτε επιστημονικά αποδεκτή μέθο¬ 
δο και παρουσιάζεται κατάλληλα σε γραμμικό διάγραυμα 
(ΟΑΝΤ). 

4. Η πρόοδος του Έργου καταγράφεται καθημερινά 
στο Ημερολόγιο του Έργου που υπογράφεται από τον 
Εργοταξιάρχη και τη Τ.Υ.Φ.Β.. 

Άρθρο 22: 

Εξοπλισμός 

1.0 Εργολήπτης υποχρεούται να χρησιμοποιεί άριστης 
ποιότητας υλικά και μηχανήματα που απαιτού\παι για την 
εκτέλεση του Έργου, τα οποία ανταποκρίνονται στις Ε.Α. 
Έργου ΒΕΠΕ. 

2. Κατά την εκτέλεση τοον εργασιών, ο Εργολήπτης προ¬ 
βαίνει σε όλες τις απαιτούμενες από τους σχετικούς Κα¬ 
νονισμούς, Πρότυπα, Οδηγίες και Τεχνικές Προδιαγρα¬ 
φές, που προδιαγράφονται στις Ε.Α. Έργου Β.Ε.Π.Ε., δο¬ 
κιμές και ελέγχους των υλικών, και μηχανημάτων για την 
ενσωμάτο)σή τους στο έργο. Η διενέργεια των ελέγχων 
και η καλή λειτουργία του εξοπλισμού, παραμένει απο¬ 
κλειστική ευθύνη του. 

Άρθρο 23: 

Εγγυήσεις 

1. Για την προσήκουσα εκπλήρωση των υποχρεώσεων 
του Εργολήπτη από τη Σύμβαση Έργου ΒΕΠΕ, ο τελευ¬ 
ταίος εκδίδει μέχρι την υπογραφή της Σύμβασης Έργου 
ΒΕΠΕ, από το ΤΣΜΕΔΕ είτε από Τράπεζα που λειτουργεί 
νόμιμα στην Ελλάδα ή σε οποιοδήποτε άλλο κράτος της 
Ε.Ε., εγγυητική επιστολή καλής εκτέλεσης υπέρ του Φο¬ 
ρέα ΒΕΠΕ. Η εγγυητική επιστολή θα είναι ύψους 10% του 

Εργολαβικού Ανταλλάγματος. Για κάθε ενδεχόμενη αύ¬ 
ξηση του αντικειμένου της Σύμβασης Έργου ΒΕΠΕ θα εκ- 
δίδεται αντίστοιχη συμπληρωματική εγγύηση. Η εγγυητι¬ 
κή επιστολή, σε περίπτωση μη προσήκουσας εκπλήρω¬ 
σης των υποχρεώσεων του Εργολήπτη, θα καταπίπτει σε 
«πρώτη ζήτηση» και εντός πέντε (5) ημερών, χωρίς όρους 
ή αιρέσεις και χωρίς ο πρωτοφειλέτης ή ο εγγυητής να δύ- 
νανται να ανατάξουν οποιαδήποτε ένσταση. Οι εγγυητι¬ 
κές επιστολές καλής εκτέλεσης επιστρέφονται μετά την 
έγκριση του Τελικού Λογαριασμού του Έργου. 

2. Η εγγυητική επιστολή καλής εκτέλεσης συμπληρώ¬ 
νεται με τις κρατήσεις εγγύησης που γίνονται σε κάθε 
πληρωμή προς τον Εργολήπτη. Οι κρατήσεις εγγύησης 
ορίζονται σε 5% επί του ποσού κάθε πιστοποίησης και 
αντικαθίστανται, κατ' επιλογήν του Εργολήπτη, με ισόπο¬ 
σες εγγυητικές επιστολές. Το συνολικό ποσόν από τις 
κρατήσεις εγγύησης επιστρέφεται μετά την έγκριση του 
Πρωτοκόλλου Προσωρινής Παραλαβής. 

Άρθρο 24: 

Εργολαβικό Αντάλλαγμα - Πληρωμές 

1 - Το Εργολαβικό Αντάλλαγμα καλύπτει το σύνολο των 
απαιτήσεων του Εργολήπτη για την εκτέλεση του έργου, 
την πλήρη αποπεράτωση, τη λειτουργία του και την ορι¬ 
στική παραλαβή του. 

2. Στον Εργολήπτη δύναται να χορηγείται έντοκα προ¬ 
καταβολή ύψους μέχρι 15% του Εργολαβικού Ανταλλάγ¬ 
ματος για πρώτα έξοδα εγκατάστασης και παραγγελία 
υλικών και μηχανημάτων έναντι ισόποσης εγγυητικής επι¬ 
στολής. Το ποσοστό των επιτοκίων είναι το εκάστοτε 
ισχύον για την χορήγηση προκαταβολής δημοσίων έρ¬ 
γων. Η απόσβεση της προκαταβολής και η αποδέσμευση 
της εγγυητικής επιστολής γίνονται τμηματικά σε κάθε πι¬ 
στοποίηση σύμφωνα με τα οριζόμενα στη Σύμβαση Έρ¬ 
γου ΒΕΠΕ. Η προκαταβολή δεν δύναται να διατεθεί για 
δαπάνες διάφορες από τις προβλεπόμενες στο παρόν 
άρθρο. 

3. Για την πραγματοποίηση οιασδήποτε πληρωμής 
προς τον Εργολήπτη συντάσσεται από αυτόν λογαρια¬ 
σμός σε χρονικά διαστήματα όχι μεγαλύτερα του διμήνου 
και όχι μικρότερα του μηνός, ο οποίος συνοδεύεται κατ’ 
ελάχιστον από τα ακόλουθα έγγραφα που υποβάλλει στη 
Τ.Υ.Φ.Β.: 

(α) Νόμιμα παραστατικά 

(β) Πιστοποιητικά φορολογικής και ασφαλιστικής ενη¬ 
μερότητας 

(γ) Έκθεση τήρησης των προθεσμιών εκτέλεσης του 
Έργου 

(δ) Δελτία ποιοτικού ελέγχου και δοκιμότητας των εξο¬ 
πλισμών και υλικών που πιστοποιούνται στο λογαριασμό. 

Οι λογαριασμοί είναι πάντοτε ανακεφαλαιωτικοί και 
αφού εγκριθούν από τη Τ.Υ.Φ.Β. αποτελούν την πιστοποί¬ 
ηση για την πληρωμή του Εργολήπτη για τις εργασίες που 
έχουν εκτελεστεί. 

4. Μετά την έγκριση του Πρωτοκόλλου Οριστικής Πα¬ 
ραλαβής ο Εργολήπτης υποβάλλει Τελικό Λογαριασμό με 
τον οποίο γίνεται εκκαθάριση κάθε οικονομικής εκκρεμό¬ 
τητας των συμβαλλομένων. Μετά την εξόφληση του λο¬ 
γαριασμού αυτού, ο Κατασκευαστής δεν διατηρεί πλέον 
άλλες αξιώσεις από τη Σύμβαση Έργου ΒΕΠΕ, εκτός από 
τις τυχόν εκκρεμείς. 


Άρθρο 25: 

Συντήρηση - Δοκιμαστική Λειτουργία 

1. Η περίοδος Δοκιμαστικής Λειτουργίας και Συντήρη¬ 
σης αρχίζει από την ημερομηνία έκδοσης από την 
Τ.Υ.Φ.Β. της Βεβαίωσης Περάτωσης των Εργασιών του 
Έργου, κατά τα οριζόμενα στο άρθρο 26 του παρόντος, 
και διαρκεί τουλάχιστον είκοσι (20) μήνες. Η ακριβής 
διάρκεια ορίζεται στη Σύμβαση Έργου ΒΕΠΕ. Κατά τη 
διάρκεια της περιόδου αυτής ο Εργολήπτης επιθεωρεί 
ανελλιπώς όλα τα στοιχεία του έργου (εγκαταστάσεις, 
μηχανήματα, οικοδομικές κατασκευές) και προβαίνει σε 
όλους τους απαιτούμενους ελέγχους και δοκιμές μέχρι 
την εξασφάλιση της ομαλής λειτουργίας του. Εφόσον πα¬ 
ρουσιαστούν ελλείψεις ή ελαττώματα, ο Εργολήπτης τα 
αποκαθιστά με δικές του δαπάνες, εφόσον από την 
Τ.Υ.Φ.Β. διαπιστωθεί ότι δεν οφείλονται σε κακή χρήση 
του Φορέα ΒΕΠΕ ή τρίτων. 

2. Ο Εργολήπτης στο ίδιο διάστημα εκπαιδεύει με δικές 
του δαπάνες το προσωπικό του Φορέα ΒΕΠΕ σχετικά με 
τη λειτουργία, τη συντήρηση και την ασφάλεια του Έργου 
και χορηγεί, μέσω της Τ.Υ.Φ.Β., στο Φορέα ΒΕΠΕ όλα τα 
απαιτούμεναπρος τούτο στοιχεία με τις οδηγίες λειτουρ¬ 
γίας για κάθε μηχάνημα ή εγκατάσταση. 

Άρθρο 26: 

Περάτωση - Προσωρινή Παραλαβή 

Με το πέρας των συμβατικών προθεσμιών ή την ενωρί- 
τερη αποπεράτωση των εργασιών του Έργου ΒΕΠΕ, ο 
Εργολήπτης υποβάλλει στη Τ.Υ.Φ.Β. αίτηση για την έκδο¬ 
ση Βεβαίωσης Περάτωσης, η οποία πρέπει να συνοδεύε¬ 
ται από τα προβλεπόμενα στο άρθρο 27 του παρόντος 
στοιχεία του Αρχείου Έργου ΒΕΠΕ. Μετά την αίτηση η 
Τ.Υ.Φ.Β. προβαίνει: 

(α) είτε στην έκδοση Βεβαίωσης Περάτωσης Εργασιών 
αναφέροντας ταυτόχρονα πιθανές επουσιώδεις ελλεί¬ 
ψεις του Έργου ΒΕΠΕ ή των υποβληθέντων στοιχείων, οι 
οποίες δεν επηρεάζουν τη λειτουργία αυτού και δεν δημι¬ 
ουργούν εμπόδια για την έναρξη της περιόδου Δοκιμα¬ 
στικής Λειτουργίας και Συντήρησης του Έργου, τις οποί¬ 
ες ο Εργολήπτης είναι υποχρεωμένος να αποκαταστήσει 
μέχρι την έναρξη της διαδικασίας Προσωρινής Παραλα¬ 
βής του Έργου, 

(β) είτε στην έγγραφη γνωστοποίηση στον Εργολήπτη 
των λόγων για τους οποίους δεν είναι δυνατή η έκδοση 
Βεβαίωσης Περάτωσης. Στην περίπτωση αυτή ο Εργολή¬ 
πτης πρέπει να ολοκληρώσει τις εργασίες του Έργου ΒΕ- 
Π Ε και να αποκαταστήσει τις ελλείψεις ώστε να μπορεί να 
επανέλθει με νέα αίτηση για την χορήγησή της. 

2. Κατόπιν αιτήσεως του Εργολήπτη, γνώμης της 
Τ.Υ.Φ.Β. επί της αιτήσεως καιεγκρίσεωςτου Φορέα ΒΕΠΕ 
είναι δυνατόν να εξαιρεθούν επιμέρους χώροι του Έργου 
ΒΕΠΕ από τη Βεβαίωση Περάτωσης Εργασιών, προκει- 
μένου να χρησιμοποιηθούν ως χώροι του εργοταξίου μέ¬ 
χρι την περάτωση των υπολοίπων εργασιών. 

3. Μετά την έκδοση της Βεβαίωσης Περάτωσης, ο Φο¬ 
ρέας ΒΕΠΕ έχει το δικαίωμα να διενεργήσει Παραλαβή 
για Χρήση λαμβάνοντας υπόψη τους κινδύνους που 
προέρχονται από τη χρήση κατά την περίοδο Δοκιμαστι¬ 
κής Λειτουργίας - Συντήρησης. Για την Παραλαβή για 
Χρηση συνΐάσσεται σχετικό πρωτόκολλο. Ο Φορέας 
ΒΕΠΕ οφείλει να χρησιμοποιεί το Έργο ΒΕΠΕ κατά τρό- 

πο που δεν παρεμποδίζει τη συντήρηση και τις ενδεχό¬ 
μενες εργασίες που εκτελεί ο Εργολήπτης την περίοδο 
αυτή. 

4. Μετά από: 

(α) την έκδοση της Βεβαίωσης Περάτωσης των Εργα¬ 
σιών του Έργου ΒΕΠΕ 

(β) την ολοκλήρωση όλων των δοκιμών σε οριακές συν¬ 
θήκες των κατασκευών, εγκαταστάσεων και μηχανημά¬ 
των του έργου που προβλέπονταιστις Ε.Α. Έργου ΒΕΠΕ 
(γ) την υποβολή της Τελικής Επιμέτρησης των εργα¬ 
σιών από τον Εργολήπτη στη Τ.Υ.Φ.Β. που πραγματοποι¬ 
είται εντός διμήνου από την ημέρα έκδοσης της Βεβαίω¬ 
σης Περάτωσης των Εργασιών, 
ο Εργολήπτης δύναται να υποβάλει στη Τ.Υ.Φ.Β. αίτηση 
Προσωρινής Παραλαβής του Έργου, η οποία πρέπει να 
συνοδεύεται από τα προβλεπόμενα, στο άρθρο 27 του 
παρόντος, στοιχεία του Αρχείου Έργου ΒΕΠΕ. Η Τ.Υ.Φ.Β. 
διαβιβάζει την Αίτηση και τα στοιχεία Αρχείου Έργου ΒΕ¬ 
ΠΕ στην Επιτροπή Προσωρινής Παραλαβής του Έργου 
ΒΕΠΕ. 

5. Για τη διενέργεια της Προσωρινής Παραλαβής ο Φο¬ 
ρέας ΒΕΠΕ ορίζει για κάθε έργο ΒΕΠΕτην Επιτροπή Προ¬ 
σωρινής και Οριστικής Παραλαβής αμέσως μετά την υπο¬ 
βολή εκ μέρους του Κατασκευαστή της αίτησης για τη χο¬ 
ρήγηση Βεβαίωσης Περάτωσης μέρους ή του συνόλου 
των εργασιών του Έργου. Η Επιτροπή είναι τριμελής, εί¬ 
ναι η ίδια είτε πρόκειται για την παραλαβή μέρους είτε 
πρόκειται για την παραλαβή του συνόλου των εργασιών 
του έργου, και σε αυτή συμμετέχουν δύο προτεινόμενοι 
εκπρόσωποι από την Επιβλέπουσα Αρχή και ένας από το 
Φορέα ΒΕΠΕ. 

6. Η Επιτροπή Προσωρινής Παραλαβής παραλαμβάνει 
το Έργο ποσοτικά και ποιοτικά. Ειδικότερα, ελέγχει 
οπωσδήποτε εάν τα επί μέρους τμήματα του παραλαμβα- 
νόμενου Έργου ΒΕΠΕ ανταποκρίνονται ποσοτικά και ποι¬ 
οτικά προς το περιεχόμενο των Ε.Α. Έργου ΒΕΠΕ. 

7. Για την ολοκλήρωση της Προσωρινής Παραλαβής 
συντάσσεται «Πρωτόκολλο Προσωρινής Παραλαβής» 
που υπογράφεται από όλα τα μέλη της Επιτροπής, από 
την Τ.Υ.Φ.Β. και από τον Εργολήπτη που παραδίδειτο Έρ¬ 
γο ΒΕΠΕ. Στην Παραλαβή καλείται να παραστεί ο Εργο¬ 
λήπτης. Η Παραλαβή γίνεται και χωρίς την παρουσία του 
Εργολήπτη, εφόσον αυτός κληθεί να παραστεί. Στην τε¬ 
λευταία αυτή περίπτωση ή στην περίπτωση που ο Εργο¬ 
λήπτης αρνηθεί την υπογραφή του Πρωτοκόλλου, του 
κοινοποιείται το Πρωτόκολλο. 

8. Εάν η Επιτροπή διαπιστώσει την ύπαρξη σοβαρών ελ¬ 
λείψεων ή ελαττωμάτων στο Έργο ΒΕΠΕ ή στα στοιχεία 
του Αρχείου Έργου ΒΕΠΕ που υπέβαλε ο Εργολήπτης με 
την Αίτησή του, δύναται να διακόψει την Προσωρινή Πα¬ 
ραλαβή του Έργου έως ότου ο Εργολήπτης αποκατα- 
στήσει εντός τακτής προθεσμίας τις κακοτεχνίες, ανα¬ 
γράφοντας τις παρατηρήσεις της σε σχετικό πρακτικό 
διακοπής της παραλαβής το οποίο του κοινοποιεί. Επί¬ 
σης, η Επιτροπή δικαιούται να ενεργήσει όποιες πρόσθε¬ 
τες εργοταξιακές και εργαστηριακές δοκιμές κρίνει απα¬ 
ραίτητες για τον ποιοτικό έλεγχο του Έργου με μέριμνα 
και δαπάνη του Εργολήπτη. 

9. Εάν ο Εργολήπτης υπογράψει το Πρωτόκολλο με επι¬ 
φυλάξεις ή το Πρωτόκολλο κοινοποιηθεί σε αυτόν νομί- 
μως σύμφωνα με τα παραπάνω, έχει δικαίωμα να υποβά¬ 
λει τις αντιρρήσεις του εντός ανατρεπτικής προθεσμίας 
δέκα ημερολογιακών ημερών από τη με επιφύλαξη υπο¬ 


γραφή του Πρωτοκόλλου ή, εάν αρνηθεί να υπογράψει 
τούτο, από την ημερομηνία που διαπιστωθεί ότι το παρέ¬ 
λαβε. Σε κάθε άλλη περίπτωση θεωρείται ότι αποδέχθηκε 
το Πρωτόκολλο ανεπιφύλακτα. 

10. Η Προσωρινή Παραλαβή δεν απαλλάσσει τον Εργο¬ 
λήπτη οιωνδήποτε ευθυνών του που απορρέουν από τη 
σύμβαση και από τις Ε.Α. Έργου ΒΕΠΕ, ούτε αποστερεί 
το Φορέα ΒΕΠΕ το δικαίωμα να αξιώσει επανόρθωση, χω¬ 
ρίς πρόσθετη πληρωμή, οποιοσδήποτε εργασίας που 
μπορεί να παρουσιασθεί ως ελαττωματική ή ελλιπής μετά 
την Προσωρινή Παραλαβή από την Επιτροπή. Το Πρωτό¬ 
κολλο Προσωρινής Παραλαβής συντάσσεται σε πέντε 
αντίτυπα λαμβάνει δε, ένα από τα πρωτότυπα ο Εργολή¬ 
πτης και τα λοιπά τέσσερα υποβάλλονται στο Φορέα ΒΕ¬ 
ΠΕ. 

11. Μετά τη συντέλεση της προσωρινής παραλαβής του 
συνόλου των έργων ΒΕΠΕ, η επιβλέπουσα αρχή κοινο¬ 
ποιεί σχετική ειδοποίηση και πρόσκληση στην αρμόδια 
υπηρεσία του Υπουργείου Ανάπτυξης προκειμένου να 
διενεργηθεί η, προβλεπόμενη από το άρθρο 9 παρ. 3 του 
Ν. 2545/97, αυτοψία και να εκδοθεί η απόφαση διαπίστω¬ 
σης της ολοκλήρωσης των έργων υποδομής και η δυνα¬ 
τότητα λειτουργίας της ΒΕΠΕ. 

Την πρόσκληση συνοδεύει απαραιτήτως και ειδική έκ¬ 
θεση που συντάσσει η Επιβλέπουσα Αρχή με τη συνδρο¬ 
μή της Τ.Υ.Φ.Β., όπου τεκμηριώνεται αναλυτικά η ολοκλή¬ 
ρωση του αντικειμένου του έργου και τυχόν προβλήματα 
που ακόμα υφίστανται. 

12. Οι παραπάνω διαδικασίες μπορεί να έχουν ανάλογη 
εφαρμογή και στις περιπτώσεις Προσωρινής Παραλαβής 
τμημάτωντου Έργου ΒΕΠΕ που περατώθηκαν και μπορεί 
να έχουν αυτοτελή λειτουργία και χρήση, εάν το προβλέ¬ 
πει η Σύμβαση Έργου ΒΕΠΕ. 

Αρθρο 27: 

Οριστική Παραλαβή 

1. Μετά την ολοκλήρωση της περιόδου δοκιμαστικής 
λειτουργίας και συντήρησης του Έργου ΒΕΠΕ, αρχίζει η 
διαδικασία της Οριστικής Παραλαβής για την οποία 
εφαρμόζονται ανάλογα οι διατάξεις για την Προσωρινή 
Παραλαβή. Προς τούτο απαιτείται σχετική αίτηση του Ερ¬ 
γολήπτη προς την Τ.Υ.Φ.Β. η οποία συνοδεύεται από στοι¬ 
χεία του Αρχείου Έργου ΒΕΠΕ όπως προβλέπονται στο 
άρθρο 28 του παρόντος. Η Τ.Υ.Φ.Β. διαβιβάζει την αίτηση 
και τα στοιχεία που υποβλήθηκαν στην αρμόδια επιτροπή. 

2. Η Οριστική Παραλαβή προβλέπεται να διενεργηθεί, 
καταρχήν, μέσα σε έξι (6) μήνες από την ολοκλήρωση της 
περιόδου δοκιμαστικής λειτουργίας και συντήρησης. Εάν 
η Προσωρινή Παραλαβή δεν έχει διενεργηθεί ή δεν έχει 
ολοκληρωθεί μέχρι την Οριστική Παραλαβή, διενεργείται 
ταυτόχρονα Προσωρινή και Οριστική Παραλαβή. Τότε 
ακολουθείται όλη η διαδικασία τόσο της Προσωρινής όσο 
και της Οριστικής Παραλαβής. Αν η παραλαβή δεν διε¬ 
νεργηθεί μέσα στις πιο πάνω προθεσμίες, συντελείται αυ¬ 
τοδίκαια τριάντα (30) ημέρες μετά την υποβολή από τον 
ανάδοχο σχετικής αίτησης για τη διενέργειά της, χωρίς ο 
Εργολήπτης να απαλλάσσεται από τις υποχρεώσεις του 
αφορούν στον ποσοτικό και ποιοτικό έλεγχο σύμφωνα με 
τους όρους της Σύμβασης Έργου ΒΕΠΕ. 

3. Κατά την Οριστική Παραλαβή η αρμόδια Επιτροπή 
ελέγχει και πιστοποιεί εάν ο Εργολήπτης εκπλήρωσε στο 
ακέραιο τις υποχρεώσεις του, και αποφαίνεται ειδικά και 
αιτιολογημένα επί αυτού στο σχετικό Πρωτόκολλο. Επί- 

σης, παραλαμβάνει οριστικά και όσες τυχόν εργασίες έγι¬ 
ναν με ειδικές έγγραφες εντολές της Τ.Υ.Φ.Β., κατά την 
Περίοδο Δοκιμαστικής Λειτουργίας και Συντήρησης του 
Έργου, κατά το οποίο η Σύμβαση παραμένει σε πλήρη 
λειτουργία. Οι εργασίες αυτές παραλαμβάνονται οριστι¬ 
κούς, τόσο ποσοτικά, όσο και ποιοτικά, με ειδικό Κεφάλαιο 
που περιλαμβάνεται στο Πρωτόκολλο Οριστικής Παρα- 
λαβής. 

Άρθρο 28: 

Αρχείο Έργου ΒΕΠΕ 

Το Αρχείο Έργου ΒΕΠΕ δημιουργείται και τηρείται στην 
έδρα του Φορέα ΒΕΠΕ, προκειμένου να παρέχει στοιχεία 
και οδηγίες για τη συντήρηση και εξασφάλιση γενικά της 
εύρυθμης λειτουργίας της ΒΕΠΕ. Προς τούτο ο Εργολή¬ 
πτης μεριμνά και συγκεντρώνει όλα τα στοιχεία, που απει¬ 
κονίζουν το Έργο όπως τούτο έχει κατασκευασθεί, τα 
οποία αποτελούν τα στοιχεία του Αρχείου. Ειδικότερα, ο 
Εργολήπτης κάθε φορά παραδίδει στην Τ.Υ.Φ.Β., σε τέσ¬ 
σερα (4) αντίγραφα τα παρακάτω στοιχεία ως ακολούθως: 

1. Στοιχεία που υποβάλλονται με την αίτηση για Βεβαί¬ 
ωση Περάτωσης του Έργου: 

- Φάκελος Μελετών Έργου ΒΕΠΕ «όπως κατασκευά¬ 
σθηκε» που περιλαμβάνει όλες τις Μελέτες βάσει των 
οποίων εκτελέστηκε το Έργο ΒΕΠΕ, στην τελική τους 
μορφή με τις εγκεκριμένες τροποποιήσεις τους. 

- Πίνακας Μηχανημάτων που έχει εγκατασταθεί, ο οποί¬ 
ος περιλαμβάνει: 

α) Τον τύπο των μηχανημάτων. 

β) Πλήρεις και λεπτομερειακές οδηγίες χειρισμού και 
λειτουργίας. 

γ) Το έτος κατασκευής του μηχανήματος 

δ) Οδηγίες περιοδικής συντήρησης με πίνακα ανταλλα¬ 
κτικών του μηχανήματος που απαιτούνται για χρονική πε¬ 
ρίοδο δύο ετών. 

- Έκθεση που περιγράφει με ακρίβεια και πληρότητα το 
Έργο ΒΕΠΕ, τα τυχόν προβλήματα που ανέκυψαν κατά 
την κατασκευή και τον τρόπο που αντιμετωπίσθηκαν. 

- Το Ειδικό Διάγραμμα Προθεσμιών του Έργου, σε όλες 
τις εγκεκριμένες του μορφές. 

- Το Αναλυτικό Πρόγραμμα Πραγματοποίησης του Έρ¬ 
γου, σε όλες τις εγκεκριμένες του μορφές. 

- Το Αναλυτικό Πρόγραμμα Πραγματοποίησης του Έρ¬ 
γου, όπως αυτό κατασκευάστηκε από τον Εργολήπτη. 

- Έκθεση στην οποία να συσχετίζεται ο πραγματικός 
χρόνος Περάτωσης των εργασιών κάθε Προθεσμίας με 
εκείνον που προβλεπόταν στο αρχικά και στο τυχόν τελι¬ 
κό εγκεκριμένο Ειδικό Διάγραμμα Προθεσμιών. 

- Έκθεση στην οποία να συσχετίζεται ο πραγματικός 
χρόνος πραγματοποίησης των εργασιών με εκείνον που 
προβλεπόταν στο αρχικά και στο τυχόν τελικό εγκεκριμέ¬ 
νο Πρόγραμμα. 

- Τεύχος με Φωτογραφίες από τις διάφορες φάσεις της 
κατασκευής του Έργου ΒΕΠΕ, αρχής γενομένης από την 
υπάρχουσα κατάσταση προ της έναρξης των εργασιών, 
κατάλληλα υποτιτλισμένες. 

2. Στοιχεία που υποβάλλονται μετά την έκδοση της Βε¬ 
βαίωσης Περάτωσης του Έργου 


- Η Βεβαίωση Περάτωσης του Έργου 

3. Στοιχεία που υποβάλλονται με την αίτηση για Προ¬ 
σωρινή Παραλαβή του Έργου: 

- Φάκελος που θα περιλαμβάνει τα Πρωτόκολλα Ελέγ¬ 
χων και Δοκιμών του συνόλου των υλικών, εργασιών κα¬ 
τασκευών, εγκαταστάσεων και μηχανημάτων που πραγ¬ 
ματοποιήθηκαν. 

- Περιγραφή του Προγράμματος Εκπαίδευσης του 
Προσωπικού του Φορέα ΒΕΠΕ στη λειτουργία και συντή¬ 
ρηση του Έργου και των Εγκαταστάσεών του. 

4. Στοιχεία που υποβάλλονται μετά την έκδοση του 
Πρωτοκόλλου Προσωρινής Παραλαβής του Έργου: 

- Πρωτόκολλο Προσωρινής Παραλαβής του Έργου 

5. Στοιχεία που υποβάλλονται με την αίτηση για Οριστι¬ 
κή Παραλαβή του Έργου: 

- Πλήρες Πρόγραμμα Συντήρησης του Έργου ΒΕΠΕ και 
των Εγκαταστάσεών του 

- Υπεύθυνη Δήλωση του Κατασκευαστή ότι εκπαίδευσε 
επαρκές Προσωπικό του Φορέα ΒΕΠΕ σύμφωνα με το 
εγκεκριμένο πρόγραμμα εκπαίδευσης, με ονομαστική κα¬ 
τάσταση του προσωπικού αυτού και ότι θεωρεί το Προ¬ 
σωπικό αυτό ικανό να λειτουργήσει και συντηρήσει το 
Έργο ΒΕΠΕ και τις εγκαταστάσεις του. 

- Πλήρη τεχνικά έντυπα εγκατάστασης, συντήρησης και 
ανταλλακτικών όλων των στοιχείων του Έργου, των μη¬ 
χανημάτων, συσκευών και λοιπού εξοπλισμού. 

- Πίνακας των προμηθευτών υλικών και ανταλλακτικών 
που απαιτούνται γιατη συντήρηση και λειτουργία του Έρ¬ 
γου με πλήρη στοιχεία διεύθυνσης αυτών. 

- Πλήρης πίνακας των εγκατασταθέντων μηχανημάτων 
και συσκευών με τον τύπο, την σειρά και τον γενικό και ει¬ 
δικό αριθμό κατασκευής. 

- Φάκελος Μελετών Έργου ΒΕΠΕ «ως τελικά κατασκευ¬ 
άσθηκε» συμπληρωμένος και αναθεωρημένος με τις αλ¬ 
λαγές, προσθήκες, συμπληρώσεις του Έργου που πραγ¬ 
ματοποιήθηκαν μετά τη Βεβαίωση Περάτωσης. 

- Φάκελος που θα περιλαμβάνει τα Πρωτόκολλα Ελέγ¬ 
χων και Δοκιμών, οι οποίοι λόγω εποχιακών μεταβολών 
των καιρικών συνθηκών δεν κατέστη δυνατόν να γίνουν 
πριν την Προσωρινή Παραλαβή και ολοκληρώθηκαν στη 
συνέχεια υπό πραγματικές συνθήκες. 

6. Στοιχεία που υποβάλλονται μετά την έκδοση του 
Πρωτοκόλλου Οριστικής Παραλαβής του Έργου: 

- Πρωτόκολλο Οριστικής Παραλαβής του Έργου 

Άρθρο 29 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. Στον 
Υφυπουργό Ανάπτυξης αναθέτουμε τη δημοσίευση και 
εκτέλεσή του. 

Αθήνα, 13 Αυγούστου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ 

ΑΝΑΠΤΥΞΗΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ ΧΡΙΣΤΟΣ ΒΕΡΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ-θΓ 

Θ-ΓηειΐΙ: ηνβε @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μεχρι 8 σελιδες 200 δρχ ' 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . Από 8 σελ(δες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 » 

30.000 » 1.500 » 

15.000 » 750 >► 

5.000 » 250 » 

10.000 >· 500 » 

3.000 » 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. . 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαιρα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 ^ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





